

II. IZMJENE I DOPUNE PRORAČUNA OPĆINE ŠODOLOVCI ZA 2020.g.



**SADRŽAJ:**

1. ZAKONSKA OSNOVA………………………………………………………………………………………..2
2. PRIHODI I PRIMICI PRORAČUNA PO EKONOMSKOJ KLASIFIKACIJI…………………...3
3. RASHODI I IZDACI PRORAČUNA PO EKONOMSKOJ KLASIFIKACIJI………….…………6
	1. Rashodi poslovanja…………………………………………………………….…………………6
	2. Rashodi za nabavu nefinancijske imovine……………………………….……………...8
4. RASHODI PRORAČUNA PO ORGANIZACIJSKOJ KLASIFIKACIJI……………………………9
5. RASHODI PRORAČUNA PO PROGRAMSKOJ KLASIFIKACIJI………………………………10
6. RASHODI PRORAČUNA PO FUNKCIJSKOJ KLASIFIKACIJI…………………………………20
7. RASHODI PRORAČUNA PO IZVORIMA FINANCIRANJA……………………………...……..22
8. **ZAKONSKA OSNOVA**

Plan Proračuna Općine Šodolovci za 2020. godinu usvojen je na 20. sjednici općinskog Vijeća održanoj dana 16. prosinca 2019.g. u ukupnom iznosu od 9.569.438,57 kn.

I. Izmjene i dopune Proračuna Općine Šodolovci za 2020. godinu usvojene su na 24. sjednici općinskog Vijeća održanoj dana 30. lipnja 2020.g. u ukupnom iznosu od 8.900.132,10 kn.

Uravnoteženje Proračuna vrši se izmjenama i dopunama Proračuna, a postupak donošenja istih istovjetan je postupku donošenja proračuna.

Osim odredbi Zakona o proračuna prilikom donošenja proračuna te izmjena i dopuna istoga nužno je poštivati i odredbe Pravilnika o proračunskom računovodstvu i računskom planu kao i Pravilnika o proračunskim klasifikacijama.

Pravilnik o proračunskim klasifikacijama (Narodne novine br. 26/10 i 120/13) propisuje vrste, sadržaj i primjenu proračunskih klasifikacija koje čine okvir kojim se iskazuju i sustavno prate prihodi i primici te rashodi i izdaci po nositelju, cilju, namjeni, vrsti, lokaciji i izvoru financiranja.

Proračunske klasifikacije jesu:

* Organizacijska,
* Programska,
* Funkcijska,
* Ekonomska,
* Lokacijska i
* Izvori financiranja.

Proračun se sastoji od općeg i posebnog dijela, a na razini jedinica lokalne i područne (regionalne) samouprave i od plana razvojnih programa. Opći dio proračuna čini Račun prihoda i rashoda i Račun financiranja. Posebni dio proračuna sastoji se od plana rashoda i izdataka proračunskih korisnika iskazanih po vrstama, raspoređenih u programe koji se sastoje od aktivnosti i projekata. Plan razvojnih programa je dokument jedinice lokalne i područne (regionalne) samouprave sastavljen za trogodišnje razdoblje, koji sadrže ciljeve i prioritete razvoja jedinice lokalne i područne (regionalne) samouprave povezane s programskom i organizacijskom klasifikacijom proračuna.

U nastavku slijedi prikaz prihoda i primitaka te rashoda i izdataka, a sve uvažavajući prethodno navedene proračunske klasifikacije.

1. **PRIHODI I PRIMICI PRORAČUNA PO EKONOMSKOJ KLASIFIKACIJI**

U II. Izmjenama i dopunama proračuna Općine Šodolovci za 2020.g. predlažu se ukupni prihodi i primici u iznosu od 8.757.379,86 kn, a odnose se na prihode poslovanja (7.718.703,45 kn), prihode od prodaje nefinancijske imovine (530.661,00 kn), primitke od financijske imovine i zaduživanja (50.000,00 kn) i raspoloživa sredstva iz prethodnih godina (458.015,41 kn).

Prihode poslovanja čine:

* Prihodi od poreza
* Pomoći iz inozemstva (darovnice) i od subjekata unutar općeg proračuna
* Prihodi od imovine
* Prihodi od upravnih i administrativnih pristojbi, pristojbi po posebnim propisima i naknada
* Prihodi od prodaje proizvoda i robe te pruženih usluga i prihodi od donacija,
* Kazne, upravne mjere i ostali prihodi.

Prihodi od prodaje nefinancijske imovine se odnose na prihode od prodaje državnog poljoprivrednog zemljišta i prodaje prijevoznih sredstava odnosno kombi vozila.

Grafički prikaz broj 1 daje pregled planiranih prihoda poslovanja u 2020.g.

**Grafički prikaz br. 1: Pregled planiranih prihoda poslovanja u 2020.g.**

**Prihodi od poreza** (skupina 61) su II. izmjenama i dopunama proračuna za 2020.g. planirani u iznosu od 4.019.513,67 kn odnosno za 13,6% više u odnosu na I. izmjene i dopune proračuna za 2020.g. Najveći iznos povećanja u strukturi poreza vidljiv je kod poreza na imovinu odnosno konkretno kod poreza na promet nekretnina.

Za razliku od prihoda od poreza, **prihodi od pomoći iz inozemstva (darovnice) i od subjekata unutar općeg proračuna** su II. izmjenama i dopunama proračuna smanjeni za 250.332,08 kn. Navedeno smanjenje se prvenstveno odnosi na smanjenje planiranih pomoći od međunarodnih organizacija te institucija i tijela EU budući da realizacija određenih projekata nije bila moguća u 2020.g. nego je planirana u 2021.g.

**Prihodi od imovine** su planirani u iznosu od 620.991,50 kn što je za 137.641,39 kn manje u odnosu na iznos planiran I. izmjenama i dopunama proračuna za 2020.g. Iskazano smanjenje se odnosi na potrebu smanjenja prihoda od koncesije za državno poljoprivredno zemljišta budući da planirane revalorizacije naknade za koncesiju po dva Ugovora o koncesiji nisu provedene od strane Ministarstva poljoprivrede i koncesionari imaju obvezu uplate starih cijena koje su svakako niže u odnosu na one revalorizirane.

**Prihodi od upravnih i administrativnih pristojbi, pristojbi po posebnim propisima i naknada** su II. Izmjenama i dopunama proračuna za 2020.g. povećani za 181.494,90 kn, a iskazano povećanje se odnosi na prihode od šumskog doprinosa.

**Prihodi od prodaje proizvoda i robe te pruženih usluga i prihodi od donacija** su II. izmjenama i dopunama proračuna za 2020.g. planirani u iznosu od 155.500,00 kn te se nisu mijenjali u odnosu na plan I. izmjenama i dopunama, a odnose se na donaciju Srpskog narodnog vijeća za nabavu računala i računalne opreme kao i uređenje prostorija potrebnih za rad Vijeća srpske nacionalne manjine.

Prihodi od **kazni, upravnih mjera i ostali prihodi** planirani su u iznosu od 31.153,54 kn što je za 3.500,00 kn više u odnosu na planirano I. izmjenama i dopunama Proračuna za 2020.g.

Nakon detaljne analize planiranih prihoda poslovanja u 2020.g. slijedi grafički prikaz br. 2 koji daje pregled planiranih prihoda od nefinancijske imovine u 2020.g.

**Grafički prikaz br. 2: Planirani prihodi od nefinancijske imovine u 2020.g.**

Iz grafičkog prikaza br. 2 vidljivo je da su prihodi od nefinancijske imovine II. izmjenama i dopunama proračuna za 2020.g. planirani u iznosu od 530.661,00 kn i nisu se mijenjali u odnosu na prethodni plan.

1. **RASHODI I IZDACI PRORAČUNA PO EKONOMSKOJ KLASIFIKACIJI**

Ukupni rashodi i izdaci planirani su u 2020. godini u iznosu od 8.757.379,86 kn, a odnose se na rashode poslovanja (6.074.324,23 kn) i rashode za nabavu nefinancijske imovine (2.683.055,63 kn).

U Tablici br. 1 daje se prikaz planiranih rashoda i izdataka po skupinama ekonomske klasifikacije.

**Tablica br. 1: Prikaz planiranih rashoda i izdataka u 2020.g. po ekonomskoj klasifikaciji**

|  |  |  |  |
| --- | --- | --- | --- |
| **Rashod** | **Plan Proračuna za 2020.g. (kn)** | **I. Izmjene i dopune Proračuna za 2020.g. (kn)** | **II. Izmjene i dopune Proračuna za 2020.g. (kn)** |
| ***Rashodi poslovanja*** | ***6.012.880,30*** | ***6.051.592,88*** | ***6.074.324,23*** |
| Rashodi za zaposlene | 1.983.459,50 | 1.304.204,52 | 1.338.523,86 |
| Materijalni rashodi | 2.979.089,55 | 3.464.390,41 | 3.365.444,44 |
| Financijski rashodi | 15.020,00 | 13.020,00 | 18.020,00 |
| Subvencije | 15.000,00 | 15.000,00 | 18.000,00 |
| Pomoći dane u inozemstvo i unutar opće države | 91.000,00 | 111.000,00 | 111.000,00 |
| Naknade građanima i kućanstvima na temelju osiguranja i druge naknade | 524.150,00 | 504.150,00 | 547.407,28 |
| Ostali rashodi | 405.161,25 | 639.827,95 | 675.928,65 |
| ***Rashodi za nabavu nefinancijske imovine*** | ***3.556.558,27*** | ***2.848.539,22*** | ***2.683.055,63*** |
| Rashodi za nabavu proizvedene dugotrajne imovine | 2.141.150,00 | 1.833.704,95 | 1.798.691,22 |
| Rashodi za dodatna ulaganja na nefinancijskoj imovini | 1.415.408,27 | 1.014.834,27 | 884.364,41 |
| **UKUPNO:** | **9.569.438,57** | **8.900.132,10** | **8.757.379,86** |

U nastavku slijedi detaljnije objašnjenje Tablicom broj 1. prikazanih planiranih ukupnih rashoda.

* 1. **RASHODI POSLOVANJA**

Rashodi poslovanja planirani su I. izmjenama i dopuna proračuna za 2020.g. u iznosu od 6.051.592,88 kn te su II. Izmjenama i dopunama proračuna za 2020.g. povećani za 22.731,35 kn.

**Rashodi za zaposlene** čine bruto plaće dužnosnika i službenika Općine Šodolovci kao i djelatnica u projektu „Zaželi bolji život u Općini Šodolovci“ te djelatnika u projektu „Zajedno u zajednici u Općini Šodolovci“. Osim bruto plaća u ovoj skupini rashoda evidentirani su i doprinosi na plaće kao i svi ostali rashodi vezani za zaposlene.

**Materijalni rashodi** podrazumijevaju različite naknade troškova zaposlenima (dnevnice za službena putovanja, troškove prijevoza, troškove seminara, tečajeva i sl.), rashode za materijal i energiju (uredski materijal, literatura, troškove električne energije svih objekata u vlasništvu Općine, materijal i dijelove za tekuća i investicijska održavanja, sitan inventar), rashode za usluge (usluge telefona, poštarina, Internet, tekuće i investicijsko održavanje, komunalne usluge, autorski honorari i ugovori o djelu, usluge odvjetnika i pravnog savjetovanja, geodetsko-katastarske usluge, intelektualne i ostale usluge), naknade troškova osobama izvan radnog odnosa (rashodi za polaznike stručnog osposobljavanja bez zasnivanja radnog odnosa) i ostali nespomenuti rashodi poslovanja (naknade za rad članova predstavničkog tijela, osiguranja zaposlenika, vozila, imovine, reprezentacija i ostali rashodi). U odnosu na I. Izmjene i dopune Proračuna za 2020.g. ovi rashodi su II. Izmjenama i dopunama proračuna umanjeni za 98.945,97 kn. Analizirajući strukturu materijalnih rashoda vidljivo je smanjenje rashoda koji se odnose na naknade troškova zaposlenima i to se odnosi na smanjenje rashoda za edukaciju žena zaposlenih u projektu „Zaželi bolji život u općini Šodolovci“ budući da edukacija nije završena i neće biti u 2020.g. dok istovremeno je vidljivo povećanje rashoda za usluge i to se uglavnom odnosi na komunalne usluge.

**Financijski rashodi** podrazumijevaju usluge platnog prometa i eventualne zatezne kamate za obveze plaćene nakon datuma dospijeća kao i zatezne kamate za poreze i doprinose. Ovi rashodi su II. Izmjenama i dopunama proračuna za 2020.g. povećani za 5.000,00 kn, a odnose se na rashode za usluge platnog prometa.

**Subvencije** podrazumijevaju rashode za sufinanciranje projektnih prijava u program ruralnog razvoja kao i subvencije trgovačkim društvima, zadrugama, poljoprivrednicima i obrtnicima izvan javnog sektora i iste su II. Izmjenama i dopunama proračuna za 2020.g. povećane za 3.000,00 kn.

**Pomoći dane u inozemstvo i unutar općeg proračuna** se odnose na pomoći isplaćene drugim proračunima ili proračunskim korisnicima drugih proračuna. Ova skupina rashoda je II. Izmjenama i dopunama proračuna za 2020.g. ostala nepromijenjena.

**Naknade građanima i kućanstvima na temelju osiguranja i druge naknade** podrazumijevaju različite pomoći obiteljima i kućanstvima (jednokratne novčane pomoći, troškovi ogrjeva, troškovi stanovanja,…) kao i pomoći u vidu sufinanciranja cijene mjesečne karte za učenike srednjih škola, financiranje predškole, nabavu radnih bilježnica i dodatnih materijala za učenike od prvog do osmog razreda osnovnih škola. Osim navedenog u ovu skupinu rashoda se ubrajaju i sredstva sufinanciranja priključaka na vodoopskrbnu mrežu građanima na području naselja Šodolovci, Koprivna i Paulin Dvor. II. Izmjenama i dopunama proračuna za 2020.g. ovi rashodi su povećani za 43.257,28 kn i to se prvenstveno odnosi na novu stavku plana koja podrazumijeva isplatu novčanih dodataka uz mirovine umirovljenicima koji imaju boravište i prebivalište na području općine Šodolovci

**Ostali rashodi** poslovanja uključuju tekuće donacije vjerskim zajednicama, udrugama i političkim strankama, sportskim društvima i humanitarnim organizacijama. II. Izmjenama i dopunama proračuna za 2020.g. ovi rashodi su povećani za 5,6% i to se odnosi na povećanje rashoda na poziciji sufinanciranja rada DVD-a Silaš.

 **3.2. RASHODI ZA NABAVU NEFINANCIJSKE IMOVINE**

Rashodi za nabavu nefinancijske imovine su II. Izmjenama i dopunama proračuna za 2020.g. umanjeni za 165.483,59 kn, a u nastavku se daje detaljnije obrazloženje iskazanog iznosa umanjenja.

**Rashodi za nabavu proizvedene dugotrajne imovine** su ovim izmjenama i dopunama proračuna planirani u iznosu od 1.798.691,22 kn što je za 35.013,73 kn manje u odnosu na iznos planiran I. Izmjenama i dopunama proračuna za 2020.g. Najveći iznos umanjena vidljiv je kod rashoda za građevinske objekte jer je bilo potrebno umanjiti planirane rashode za izgradnju sportskog igrališta u naselju Petrova Slatina budući da taj projekt neće biti realiziran u 2020.g. Kod rashoda za nabavu postrojenja i opreme najveći iznos smanjenja je iskazan za nabavu komunikacijske opreme koja bi bila nabavljena da je došlo do realizacije projekta „Pametni gradovi i općine“. Za razliku od prethodno navedenih smanjenja rashoda, rashodi za nabavu prijevoznih sredstava su povećani i to za 235.733,65 kn, a odnose na nabavu novog kombi vozila financiranog u sklopu projekta „Zajedno u zajednici u općini Šodolovci“.

**Rashodi za dodatna ulaganja na nefinancijskoj imovini** su ovim izmjenama i dopunama proračuna umanjeni za 130.469,86 kn, a navedeno proizlazi iz potrebe revidiranja projekta Energetska obnova društvenog doma u naselju Ada.

1. **RASHODI PRORAČUNA PO ORGANIZACIJSKOJ KLASIFIKACIJI**

Sukladno Pravilniku o proračunskim klasifikacijama, organizacijska klasifikacija se uspostavlja definiranjem razdjela, glava i proračunskih korisnika. Razdjel je organizacijska razina utvrđena za potrebe planiranja i izvršavanja proračuna, a sastoji se od jedne ili više glava.

U proračunima jedinica lokalne i područne (regionalne) samouprave status razdjela može se dodijeliti predstavničkom tijelu, izvršnom tijelu i upravnim tijelima.

Jedinice lokalne i područne (regionalne) samouprave čije glave nemaju proračunske korisnike, glava je istovjetna razdjelu, dok kod onih čije glave imaju proračunske korisnike jedna od glava može biti istovjetna razdjelu.

Sljedećim grafičkim prikazom se daje pregled organizacijske klasifikacije u Proračunu Općine Šodolovci.

**Grafički prikaz br. 4: Organizacijska klasifikacija Općine Šodolovci**

**RAZDJEL 001**

**PREDSTAVNIČKO I IZVRŠNO TIJELO**

**RAZDJEL 002**

**JEDINSTVENI UPRAVNI ODJEL**

GLAVA 00201

JEDINSTVENI UPRAVNI ODJEL

GLAVA 00101

PREDSTAVNIČKO I IZVRŠNO TIJELO

GLAVA 00102

VIJEĆE SRPSKE NACIONALNE MANJINE OPĆINE ŠODOLOVCI

Kao što je vidljivo iz grafičkog prikaza br. 4 u Proračunu Općine Šodolovci je uspostavljena organizacijska klasifikacija kroz dva razdjela i to Predstavnička i izvršna tijela i Jedinstveni upravni odjel. Razdjel 001 sadrži dvije glave od kojih je jedna istovjetna razdjelu dok se druga odnosi na djelovanje Vijeća srpske nacionalne manjine Općine Šodolovci. Vijeće srpske nacionalne manjine Općine Šodolovci od 2020.g. počinje sa djelovanjem preko žiro računa Općine Šodolovci te je iz tih razloga došlo do promjene u organizacijskog klasifikaciji u odnosu na prethodne planove proračuna.

Ovim Izmjenama i dopunama proračuna planirani su rashodi u okviru razdjela 001 u iznosu od 399.210,35 kn, a u okviru razdjela 002 u iznosu od 8.358.169,51 kn.

1. **RASHODI PRORAČUNA PO PROGRAMSKOJ KLASIFIKACIJI**

Programska klasifikacija uspostavlja se definiranjem programa, aktivnosti i projekata. Program je skup neovisnih, usko povezanih aktivnosti i projekata usmjerenih ispunjenju zajedničkog cilja, a sastoji se od jedne ili više aktivnosti i/ili projekata, a aktivnost i projekt pripadaju samo jednom programu.

Aktivnost je dio programa za koji nije unaprijed utvrđeno vrijeme trajanje, a u kojem su planirani rashodi i izdaci za ostvarivanje ciljeva utvrđenih programom.

Projekt je dio programa za koji je unaprijed utvrđeno vrijeme trajanja, a u kojem su planirani rashodi i izdaci za ostvarivanje ciljeva utvrđenih programom. Projekt se planira jednokratno, a može biti tekući ili kapitalni.

Grafičkim prikazom broj 5 daje se pregled definiranih programa u Proračunu Općine Šodolovci za 2020. godinu.

**Grafički prikaz br. 5: Definirani programi u Proračunu Općine Šodolovci za 2020. godinu**

PROGRAM 1001

REDOVAN RAD PREDSTAVNIČKOG TIJELA

PROGRAM 1002

REDOVAN RAD IZVRŠNOG TIJELA

**PROGRAMI**

PROGRAM 1004

REDOVAN RAD VIJEĆA SRPSKE NACIONALNE MANJINE

PROGRAM 2001

MJERE I AKTIVNOSTI ZA OSIGURANJE RADA IZ DJELOKRUGA JEDINSTVENOG UPRAVNOG ODJELA

PROGRAM 2002

ODRŽAVANJE OBJEKATA I UREĐAJA KOMUNALNE INFRASTRUKTURE

PROGRAM 2003

IZGRADNJA OBJEKATA I UREĐAJA KOMUNALNE INFRASTRUKTURE

PROGRAM 2004

ZAŠTITA OKOLIŠA

PROGRAM 2005

ZAŠTITA ŽIVOTINJA

PROGRAM 2006

POTPORA POLJOPRIVREDI

PROGRAM 2008

SOCIJALNA SKRB

PROGRAM 2009

PROSTORNO UREĐENJE I UNAPREĐENJE STANOVANJA

PROGRAM 2010

OBRAZOVANJE

PROGRAM 2011

RAZVOJ SPORTA I REKREACIJA

PROGRAM 2012

PROMICANJE KULTURE

PROGRAM 2013

ZDRAVSTVO

PROGRAM 2014

RAZVOJ SUSTAVA CIVILNE ZAŠTITE

PROGRAM 2015

RAZVOJ CIVILNOG DRUŠTVA

PROGRAM 2016

ZAŽELI BOLJI ŽIVOT U OPĆINI ŠODOLOVCI

PROGRAM 2017

ZAJEDNO U ZAJEDNICI U OPĆINI ŠODOLOVCI

U nastavku se daje detaljnije objašnjenje planiranih rashoda po svakom pojedinom programu.

**Grafički prikaz br. 6: Pregled planiranih rashoda u Programu 1001 Redovan rad predstavničkog tijela**

Iz grafičkog prikaza br. 6 je vidljivo da Program 1001 Redovan rad predstavničkog tijela čine dvije aktivnosti i to:

* Naknade za rad članova predstavničkog tijela (planirani rashodi u iznosu od 100.585,07 kn)
* Financiranje političkih stranaka i vijećnika liste grupe birača (planirani rashodi u iznosu od 11.400,00 kn).

**Grafički prikaz br. 7: Pregled planiranih rashoda u Programu 1002 Redovan rad izvršnog tijela**

Program 1002 Redovan rad izvršnog tijela čine sljedeće aktivnosti:

* Poslovanje ureda načelnika (planirani rashodi u iznosu od 234.765,74 kn),
* Članarina za Lokalnu akcijsku grupu Vuka-Dunav (planirani rashodi u iznosu od 3.306,00 kn)
* Proračunska zaliha (planirani rashodi u iznosu od 30.000,00 kn).

**Grafički prikaz br. 8: Pregled planiranih rashoda u Programu 1004 Redovan rad Vijeća srpske nacionalne manjine**

Program 1004 Redovan rad Vijeća srpske nacionalne manjine čine sljedeće aktivnosti:

* Organizacija manifestacija i putovanja (11.852,54 kn),
* Nabava opreme i tekuće održavanje neophodno za redovan rad Vijeća (7.301,00 kn).

**Grafički prikaz br. 9: Pregled planiranih rashoda u Programu 2001 Mjere i aktivnosti za osiguranje rada iz djelokruga Jedinstvenog upravnog odjela**

Program 2001 Mjere i aktivnosti za osiguranje rada iz djelokruga Jedinstvenog upravnog odjela

* Stručno, administrativno i tehničko osoblje (411.732,05 kn),
* Redovni rashodi poslovanja javne uprave i administracije (569.410,45 kn),
* Rashodi za osobe izvan radnog odnosa (13.988,79 kn).

**Grafički prikaz br. 10: Pregled planiranih rashoda u Programu 2002 Održavanje objekata i uređaja komunalne infrastrukture**

Program 2002 Održavanje objekata i uređaja komunalne infrastrukture sadrži sljedeće aktivnosti:

* Održavanje javne rasvjete (208.536,65 kn)
* Održavanje i uređenje javnih zelenih površina (823.022,53 kn)
* Održavanje groblja (292.093,62 kn)
* Održavanje građevina, uređaja i predmeta javne namjene (744.288,96 kn)
* Održavanja nerazvrstanih cesta ( 95.000,00 kn)
* Održavanje građevina javne odvodnje oborinskih voda (53.000,00 kn)

**Grafički prikaz br. 11: Pregled planiranih rashoda u Programu 2003 Izgradnja objekata i uređaja komunalne infrastrukture**

Program 2003 Izgradnja objekata i uređaja komunalne infrastrukture sadrži sljedeće aktivnosti:

* Javna rasvjeta (394.937,50 kn)
* Javne prometne površine na kojima nije dopušten promet motornih vozila (263.406,25 kn)
* Javne zelene površine (100.000,00 kn)
* Građevine i uređaji javne namjene (499.426,91 kn)
* Groblja i krematoriji na grobljima (25.000,00 kn)
* Gađevine namijenjene obavljanju javnog prijevoza (60.000,00 kn)

**Program 2004 Zaštita okoliša** sadrži jednu aktivnost i to Zbrinjavanje otpada, a ista je planirana u iznosu od 149.550,00 kn.

**Program 2005 Zaštita životinja** sadrži jednu aktivnost i to Mjere i aktivnosti za osiguranje zaštite životinja, a realizacija iste je planirana u iznosu od 135.000,00 kn.

**Grafički prikaz br. 12: Pregled planiranih rashoda u Programu 2006 Potpora poljoprivredi**

Program 2006 Potpora poljoprivredi sadrži sljedeće aktivnosti:

* Uređenje poljskih puteva (225.000,00 kn)
* Ostale mjere za poticanje poljoprivrede (214.333,85 kn)

**Grafički prikaz br. 13: Pregled planiranih rashoda u Programu 2008 Socijalna skrb**

Program 2008 Socijalna skrb sadrži sljedeće aktivnosti:

* Jednokratne pomoći (45.000,00 kn)
* Troškovi stanovanja (29.000,00 kn)
* Naknada za troškove ogrjeva (35.150,00 kn)
* Naknade u naravi socijalno ugroženim kućanstvima (3.000,00 kn)

**Grafički prikaz br. 14: Pregled planiranih rashoda u Programu 2009 Prostorno uređenje i unapređenje stanovanja**

Program 2009 Prostorno uređenje i unapređenje stanovanja sadrži sljedeće aktivnosti:

* Božićni i novogodišnji poklon paketići (20.000,00 kn)
* Naknade za novorođenu djecu (56.000,00 kn)
* Naknade građanima u naravi (36.000,00 kn)
* Prostorni plan Općine Šodolovci (87.250,00 kn)
* Projekt WiFi4EU (124.400,00 kn)

**Grafički prikaz br. 15: Pregled planiranih rashoda u Programu 2010 Obrazovanje**

Program 2010 Obrazovanje sadrži sljedeće aktivnosti:

* Predškolsko obrazovanje (96.000,00 kn)
* Osnovnoškolsko obrazovanje (50.957,06 kn)
* Srednjoškolsko obrazovanje (90.000,00 kn)
* Visoko obrazovanje ( 30.000,00 kn).

**Grafički prikaz br. 16: Pregled planiranih rashoda u Programu 2011 Razvoj sporta i rekreacije**

Program 2011 Razvoj sporta i rekreacije sadrži sljedeće aktivnosti:

* Poticanje sportskih aktivnosti (8.500,00 kn)
* Opremanje dječjih i rekreacijskih igrališta (160.633,58 kn)
* Dječja igrališta i rekreacija (109.375,00 kn).

**Program 2012 Promicanje kulture** sadrži jednu aktivnost i to A201201 Poticanje kulturnih aktivnosti, a izvršenje iste je planirano u iznosu od 89.027,16 kn

**Grafički prikaz br. 17: Pregled planiranih rashoda u Programu 2013 Zdravstvo**

Program 2013 Zdravstvo sadrži sljedeće aktivnosti:

* Rad zdravstvene ambulante Šodolovci (20.000,00 kn)
* Mjere i aktivnosti za zaštitu zdravlja (85.007,25 kn)

**Grafički prikaz br. 18: Pregled planiranih rashoda u Programu 2014 Razvoj sustava civilne zaštite**

Program 2014 Razvoj sustava civilne zaštite sadrži sljedeće aktivnosti:

* Redovna djelatnost JVP i DVD (202.100,70 kn)
* Redovna djelatnost civilne zaštite (62.855,66 kn).

**Grafički prikaz br. 19: Pregled planiranih rashoda u Programu 2015 Razvoj civilnog društva**

Program 2015 Razvoj civilnog društva sadrži sljedeće aktivnosti:

* Humanitarno-socijalne udruge (32.094,10 kn)
* Vjerske zajednice (53.500,00 kn)
* Zaštita i promicanje prava i interesa osoba s invaliditetom (5.000,00 kn)
* Zaštita prava nacionalnih manjina (23.000,00 kn).

**Grafički prikaz br. 20: Pregled planiranih rashoda u Programu 2016 Zaželi bolji život u općini Šodolovci**

Program 2016 Zaželi bolji život u općini Šodolovci sadrži sljedeće aktivnosti:

* Nabava opreme i higijenskih potrepština (85.605,00 kn)
* Troškovi plaće zaposlenih žena ( 676.594,80 kn)
* Promidžba i vidljivost (127.330,00 kn)
* Upravljanje projektom i administracija (135.748,40 kn).

**Grafički prikaz br. 21: Pregled planiranih rashoda u Programu 2017 Zajedno u zajednici u općini Šodolovci**

Program 2017 Zajedno u zajednici u općini Šodolovci sadrži sljedeće aktivnosti:

* Dnevne aktivnosti i psihološka podrška (55.184,37 kn),
* Nabava vozila i uređenje prostora (269.278,65 kn)
* Promidžba i vidljivost (84.250,00 kn)
* Upravljanje projektom i administracija (15.300,00 kn).
1. **RASHODI PRORAČUNA PO FUNKCIJSKOJ KLASIFIKACIJI**

Funkcijska klasifikacija daje pregled rashoda prema njihovoj namjeni, a ista je preuzeta iz međunarodne klasifikacije funkcija države (COFOG) Ujedinjenih naroda.

Brojčane oznake funkcijske klasifikacije razvrstane su u razrede, skupine i podskupine.

Sljedećim tabelarnim prikazom daje se pregled planiranih rashoda u 2019. godini po skupinama funkcijske klasifikacije.

**Tablica br. 2: Pregled planiranih rashoda u 2020. godini po skupinama funkcijske klasifikacije**

|  |  |  |  |
| --- | --- | --- | --- |
| **Skupina funkcijske klasifikacije** | **Plan Proračuna za 2020.g.** | **I. Izmjene i dopune Proračuna za 2020.g.** | **II. Izmjene i dopune Proračuna za 2020.g.** |
| 01 Opće javne usluge | 2.555.810,28 | 1.998.279,65 | 2.077.763,90 |
| 011 Izvršna i zakonodavna tijela, financijski i fiskalni poslovi, vanjski poslovi | 332.898,12 | 335.932,81 | 356.750,81 |
| 013 Opće usluge | 1.954.489,40 | 1.393.247,80 | 1.414.930,68 |
| 016 Opće javne usluge koje nisu drugdje svrstane | 268.422,76 | 269.099,04 | 306.082,41 |
| 03 Javni red i sigurnost | 252.000,00 | 292.855,66 | 324.956,36 |
| 032 Usluge protupožarne zaštite | 160.000,00 | 170.000,00 | 202.100,70 |
| 036 Rashodi za javni red i sigurnost koji nisu drugdje svrstani | 92.000,00 | 122.855,66 | 122.855,66 |
| 04 Ekonomski poslovi | 725.485,00 | 1.023.420,00 | 1.103.744,30 |
| 041 Opći ekonomski, trgovački i poslovi vezani uz rad | 465.485,00 | 564.086,15 | 569.410,45 |
| 042 Poljoprivreda, šumarstvo, ribarstvo i lov | 165.000,00 | 364.333,85 | 439.333,85 |
| 045 Promet | 95.000,00 | 95.000,00 | 95.000,00 |
| 05 Zaštita okoliša | 228.000,00 | 243.000,00 | 302.550,00 |
| 051 Gospodarenje otpadom | 75.000,00 | 90.000,00 | 149.550,00 |
| 052 Gospodarenje otpadnim vodama | 53.000,00 | 53.000,00 | 53.000,00 |
| 054 Zaštita bioraznolikosti i krajolika | 42.702,48 | 42.702,48 | 42.702,48 |
| 056 Poslovi i usluge zaštite okoliša koji nisu drugdje svrstani | 57.297,52 | 57.297,52 | 57.297,52 |
| 06 Usluge unaprjeđenja stanovanja i zajednice | 3.751.234,29 | 3.455.518,24 | 3.437.819,05 |
| 061 Razvoj stanovanja | 0,00 | 87.250,00 | 87.250,00 |
| 062 Razvoj zajednice | 1.814.437,51 | 1.651.412,42 | 1.555.283,08 |
| 063 Opskrba vodom | 191.000,00 | 145.383,04 | 105.383,04 |
| 064 Ulična rasvjeta | 910.511,50 | 589.937,50 | 603.474,15 |
| 066 Rashodi vezani za stanovanje i kom. pogodnosti koji nisu drugdje svrstani | 835.285,28 | 981.535,28 | 1.086.428,78 |
| 07 Zdravstvo | 82.997,75 | 112.007,25 | 119.007,25 |
| 072 Službe za vanjske pacijente | 20.000,00 | 20.000,00 | 20.000,00 |
| 076 Poslovi i udruge i zdravstva koji nisu drugdje svrstani | 62.997,75 | 92.007,25 | 99.007,25 |
| 08 Rekreacija, kultura i religija | 1.276.000,00 | 1.127.307,20 | 822.037,62 |
| 081 Službe rekreacije i sporta | 725.000,00 | 462.496,25 | 278.508,58 |
| 082 Službe kulture | 490.000,00 | 599.958,41 | 453.176,50 |
| 084 Religijske i druge službe zajednice | 48.000,00 | 53.000,00 | 78.500,00 |
| 086 Rashodi za rekreaciju, kulturu i religiju koji nisu drugdje svrstani | 13.000,00 | 11.852,54 | 11.852,54 |
| 09 Obrazovanje | 467.500,00 | 417.000,00 | 266.957,06 |
| 091 Predškolsko i osnovno obrazovanje | 169.500,00 | 157.000,00 | 146.957,06 |
| 092 Srednjoškolsko obrazovanje | 90.000,00 | 90.000,00 | 90.000,00 |
| 095 Obrazovanje koje se ne može definirati po stupnju | 20.000,00 | 30.000,00 | 30.000,00 |
| 098 Usluge obrazovanja koje nisu drugdje svrstane | 188.000,00 | 140.000,00 | 0,00 |
| 10 Socijalna zaštita | 230.411,25 | 230.744,10 | 302.544,32 |
| 102 Starost | 0,00 | 0,00 | 77.300,22 |
| 104 Obitelj i djeca | 190.650,00 | 190.650,00 | 185.150,00 |
| 107 Socijalna pomoć stanovništvu koje nije obuhvaćeno redovnim socijalnim programima | 3.000,00 | 3.000,00 | 3.000,00 |
| 109 Aktivnosti socijalne zaštite koje nisu drugdje svrstane | 36.761,25 | 37.094,10 | 37.094,10 |
| **UKUPNO:** | **9.569.438,57** | **8.900.132,10** | **8.757.379,86** |

**7. RASHODI PRORAČUNA PO IZVORIMA FINANCIRANJA**

Izvore financiranja kao proračunsku klasifikaciju čine skupine prihoda i primitaka iz kojih se podmiruju rashodi i izdaci određene vrste i utvrđene namjene.

Prihodi i primici planiraju se, raspoređuju i iskazuju prema izvorima iz kojih potječu.

Rashodi i izdaci planiraju se, izvršavaju i računovodstveno prate prema izvorima financiranja.

Sljedećim tabelarnim prikazom daje se pregled planiranih rashoda u 2020.g. po nivoima izvora financiranja.

Tablica br. 3: Pregled planiranih rashoda u 2020. godini po izvorima financiranja

|  |  |  |  |
| --- | --- | --- | --- |
| **Brojčana oznaka izvora financiranja/naziv** | **Plan Proračuna za 2020.g.** | **I. Izmjene i dopune Proračuna za 2020.g.** | **II. Izmjene i dopune Proračuna za 2020.g.** |
| **Izvor 1/OPĆI PRIHODI I PRIMICI** | **4.021.945,04** | **4.369.643,03** | **4.445.429,58** |
| Izvor 1.1./Prihodi od poreza | 3.705.745,04 | 3.952.027,34 | 4.019.513,67 |
| Izvor 1.2./Prihodi od financijske imovine | 3.200,00 | 3.801,15 | 3.801,15 |
| Izvor 1.3./Prihodi od nefinancijske imovine | 160.000,00 | 155.000,00 | 163.300,22 |
| **Izvor 1.3.1./Prihodi od zakupa poslovnog prostora** | **35.000,00** | **35.000,00** | **37.500,00** |
| Izvor 1.3.2/Prihodi od naknade za pokretnu prodaju i pravo puta | 53.404,29 | 53.404,29 | 53.804,29 |
| Izvor 1.3.3/Prihodi od zakupa općinskog poljoprivrednog zemljišta | 21.595,71 | 21.595,71 | 23.495,93 |
| Izvor 1.3.4/Prihodi od ostalih koncesija | 40.000,00 | 40.000,00 | 40.000,00 |
| Izvor 1.5. Prihodi od kazni | 10.000,00 | 10.000,00 | 10.000,00 |
| Izvor 1.6. Prihodi od prodaje nefinancijske imovine | 0,00 | 30.661,00 | 30.661,00 |
| Izvor 1.7. Primici od finan. imovine i zaduž. bez namjene korištenja | 50.000,00 | 50.000,00 | 50.000,00 |
| Izvor 1.8. Prihodi Vijeća srpske nacionalne manjine | 93.000,00 | 168.153,54 | 168.153,54 |
| **IZVOR 4/PRIHODI ZA POSEBNE NAMJENE** | **1.648.796,81** | **1.657.858,31** | **1.689.651,60** |
| Izvor 4.1./Komunalna naknada | 133.263,96 | 133.263,96 | 133.263,96 |
| Izvor 4.2./Komunalni doprinos | 30.000,00 | 34.061,50 | 34.061,50 |
| Izvor 4.3./Šumski doprinos | 72.297,52 | 72.297,52 | 253.792,42 |
| Izvor 4.4./Prihodi od legalizacije | 10.000,00 | 15.000,00 | 8.192,78 |
| Izvor 4.5./Prihod od prodaje drž. poljop. zemljišta | 760.000,00 | 760.000,00 | 752.740,00 |
| Izvor 4.6./Prihod od zakupa drž. poljop. zemljišta | 42.702,48 | 42.702,48 | 42.702,48 |
| Izvor 4.7./Prihod od koncesije drž. poljop. zemljišta | 597.532,85 | 597.532,58 | 461.898,46 |
| Izvor 4.8./Vodni doprinos | 3.000,00 | 3.000,00 | 3.000,00 |
| **IZVOR 5/POMOĆI** | **3.898.696,72** | **2.872.630,76** | **2.622.298,68** |
| **Izvor 5.1./Tekuće pomoći** | **2.208.544,40** | **1.605.503,69** | **1.758.617,33** |
| Izvor 5.1.1./Tekuće pomoći iz županijskog proračuna | 35.150,00 | 35.150,00 | 35.150,00 |
| Izvor 5.1.2./Tekuće pomoći iz državnog proračuna | 111.000,00 | 362.158,23 | 279.333,85 |
| Izvor 5.1.3./Tekuće pomoći od izvanproračunskih korisnika | 714.065,26 | 4.142,26 | 4.142,26 |
| Izvor 5.1.4./Tekuće pomoći od institucija i tijela EU | 1.348.329,14 | 1.204.053,20 | 1.439.991,22 |
| **Izvor 5.2./Kapitalne pomoći** | **1.690.152,32** | **1.267.127,07** | **863.681,35** |
| Izvor 5.2.1./Kapitalne pomoći iz županijskog proračuna | 350.000,00 | 175.000,00 | 82.260,00 |
| Izvor 5.2.2./Kapitalne pomoći iz državnog proračuna | 509.121,25 | 261.096,00 | 558.477,14 |
| Izvor 5.2.3./Kapitalne pomoći od izvanproračunskih korisnika | 398.381,07 | 398.381,07 | 0,00 |
| Izvor 5.2.4/ Kapitalne pomoći od institucija i tijela EU | 432.650,00 | 432.650,00 | 222.944,21 |